DÖNTÉSEK – VÉLETLENEK – DÖNTETLENEK

EGÉSZ ESTÉS BEMUTATÓ A WERK FILM AKADÉMIA HALLGATÓINAK VIZSGAFILMJEIBŐL

TOLDI MOZI 2015. JÚNIUS 26. 19 ÓRA

A 8. évébe lépő Werk Film Akadémia idén 11 vizsgafilmet mutat be. A szokott professzionális színvonalon, helyenként profi szereplőkkel. A Werk vizsgafilmjeinek bemutatója mindig óriási figyelemmel kísért eseménye a budapesti kulturális életnek. Talán azért is, mert ezek frissen és különös érzékenységgel reagálnak az adott év mentális, társadalmi kérdéseire. Az egyik mostani film fiatal magyar feltörekvő hőse ügynökké és egyben gyilkossá válik a 40-es évek fasiszta körülményei között. Egy másik - Tóth Krisztina műve alapján - egy kisfiú szemén keresztül láttatja a hajléktalanok világát. Az élet nem sokban különbözik a játéktól. Lépések sorozata és mindig van egy következő lépés – mondja az a film, melynek hőse egyik napról a másikra maga mögött hagyva egykori életét Isten szolgálatába áll. Szubkultúrák találkoznak abban a filmben, melynek Buczkó Martin táncos-koreográfus és Kun Ádám Flatland Bmx-es a főszereplői. Mindketten fizikai határaikat feszegeik, mérhetetlen alázattal és szorgalommal dolgoznak. A kérdés, hogy hol olvad egybe kettejük teljesítménye? Az információtechnológia korának határait feszegeti az a kisjátékfilm, amelynek végén egy apró kis csoda folytán mindenki meghallhatja, hogy a kapcsolat bontása után a másik mit fűz hozzá az elhangzottakhoz. A technikai eszközöktől való függőségeinkre mutat rá egy másik alkotás, amelyben három ember talál egymásra egy szűk lift kabinjában, s nyitja ki az emberek szemét és fülét a boldogságra. Az O.Henry novellája alapján készült darab a művészet megváltó erejét mutatja fel.

Ez alkalommal a filmesek vizsgamunkáit „előzenekar” vezeti fel. Most első ízben bemutatjuk a másodéves stylistok fashion video vizsgamunkáit is. Az egy-két perces mozgóképek idén nagyon jól sikerültek, bátrak, eredetiek, olykor megdöbbentőek.

**VIZSGAFILMEK 2015**

**Ameddig zöldre vált a lámpa 8’**

Létezik-e választás döntéseink meghozatalában? Tehetünk-e különbséget kis és nagy cselekedetek között? Egy édesanya mesés találkozásának szerepe leánya életre szóló döntésében…

Írta és rendezte: Hamarics Bianka

Fényképezte: Damokos Attila

Zeneszerző: MAcro ARTs

Látványtervező/Kellék/Stylist: Fógel Adrienn

Gyártásvezető: Kocsis Tünde

Szereplők:

Móga Piroska- Eszter

Mészáros Blanka- Ada

Rada Bálint- Dabóczi Bence

**Megbízás 10’05”**

"Egy fiatal magyar feltörekvő fiú ügynökké és egyben gyilkossá válásának története a 40-es évek fasiszta körülményei között."

forgatókönyvet írta: Ferenczi Gábor, 'a Megalkuvó' című film alapján

rendezők: Balla Dávid, Boros Viktor, Gál Sándor, Király Márk, Makai Csilla, Pápai Dániel, Szilágyi Szilvia

főgyártásvezető: Makai Csilla  
gyártásvezető: Balla Dávid  
operatőr: Kiss Gravi András

Szereplők:

Sarkadi - Inoka Péter

Kalapos - Gulyás Ádám

Miniszter - Pálóczi Antal

Hivatalnok - Gieler Csaba

Juliette - Pataki Linda

Professzor - Rosta Sándor

**Lépj tovább 6’**

"Az élet nem sokban különbözik a játéktól. Lépések sorozata és mindig van egy következő lépés."

író, rendező: Gál Sándor

gyártásvezető: Pápai Dániel

rendezőasszisztens: Pápai Dániel

operatőr: Szőr Olivér

vágó: Gál Sándor

hang: Nagy Gergő

zene: Elekes Gergő

Szereplők:

Nagyapa: Baranyi László,

Kisfiú: Félix Bernát,

Anya: Uhrin Gabriella

Egy családi házban éppen halotti tor zajlik. A nappaliban a vendégek diszkrét körülmények között beszélgetnek. Az idős nagyapának nincs ínyére a benti légkör. Meglátja unokáját, ahogy szomorkásan bandukol a kertben. A benti társaságot inkább hátra hagyja és kimegy a fiúhoz. Ketten valahogy megpróbálják úgy eltölteni a napot, hogy az ne csak a szomorúságról szóljon.

Előkerül egy sakktábla, amin a nagyapa tanította a fiút játszani. Mialatt a házban zajlik a mindkettejük számára sivár hangulatú tor, ők kint a kertben inkább lejátszanak egy partit.

A nap végére a ház kiürült, a vendégek elmentek, de a nagyapának és a fiúnak másról is szólt ez a nap, nem csak a gyászról. Még ha csak egy kis időre is, de sikerült elfeledni a bánatot.

**Törpék 7’**

Egy édesanya története kisfiával és a hajléktalanokkal, az óvodából hazafelé.

A kép ami a szemünk elé tárul, csak nyersanyaga a látásnak. Láss újra egy gyermek szemével!

Tóth Krisztina műve alapján a forgatókönyvet írta Pápai Dániel

Rendező: Pápai Dániel

Rendező asszisztens: Király Márk

Gyártásvezető: Gál Sándor

Operatőr: Garajszki Péter

Vágó: Boros Viktor

Anya: Széplaki Szilvia

Andris: Turóczi Hunor

Kököjszi: Varga Tamás

Bobojsza: Bolf Ákos

**Polaroid 8’**

Sebastian egyik napról a másikra maga mögött hagyva egykori életét Isten szolgálatába áll, hogy változtasson eddigi életvitelén de hamar rá kell jönnie, hogy az Úr útjai kifürkészhetetlenek.

írta és rendezte: Király Márk

fényképezte: Pápai Dániel

Producer: Csernai Judith

Vágó: Tóth Balázs

Szereplők:

Nagy Péter,

Gulyás Ádám,

Torres Dani,

Christopher Sanna

**TrackZ 7’**

Két srác, két világ és egy véletlen. Szubkultúrák találkozása, amik más dimenzióban, mégis egy ritmusra működnek.

Írta, rendezte: Molnár Anita

Producer: Molnár Anita

Operatőr: Gyöngy Péter  
Operatőr: Maróti Zoltán  
DOP: Soós Csaba

Rendezőasszisztens: Idrányi Csaba

Script: Imre János, Frányó István

Kameraasszisztens: Csek Csaba

Kameraasszisztens: Harangozó Vince  
Zene: Gelencsér Ákos és V. Molnár István  
Hangmérnök: Almay Péter  
Gyártásvezető: Szűcs Ildikó Picúr  
Vágó: V. Molnár István

Főszereplők:

Buczkó MartinKun Ádám

Két srác, két világ és egy véletlen.  
A Bmx-es és a balettművész.  
Szubkultúrák találkozása, amik más dimenzióban, mégis egy ritmusra működnek.  
Érzékenyek. Mindketten fizikai határaikat feszegető, mérhetetlen alázattal és szorgalommal dolgozó emberek. Van-e metszéspont? Hol olvad egybe kettejük teljesítménye?   
Buczkó Martin táncos-koreográfus és Kun Ádám Flatland Bmx-es főszereplésével.**7.**

**Csomag 6’**

"Hogyan éli meg egy lány, ha összetörik a szívét, és hogyan jön rá, hogy kit kell legjobban szeretnie."

Viczai Fruzsi - rendező és forgatókönyv

Bácskai Júlia - rendező assz.

Sipos Zsófia - gyártásvezető

Lóránt Viki - felvételvezető

Tóth Evelin Judit - operatőr

Czanka Mercédesz - vágó

Frányó István - szkript és csapó

Erős Márton és Hámori Benedek – zeneszerző

Fodor Flóra - stylist

Dávid Petra – sminkes

Szereplők:

Sziládi Hajna – A lány

Nádas Gábor Dávid - Fiú 1#

Takács Gergő - Fiú 2#

Bálint Tamás - Fiú 3#

**(f)Elvonó 4’**

A páternoszter felvonó mint elvonó a technikai eszközöktől való függőségeinkre. Három ember kialakult kapcsolata egy szűk lift kabinban.

Írta és rendezte: Imre János

Operatőr: Gyöngy Péter

Zeneszerző: Halápi Katinka

Szereplők:

Nő: Czanka Mercédesz

Férfi: Kozma Zsolt

Kislány: Oláh Tamara

Őr: Idrányi Csaba

A páternoszter felvonó,mint metaforikus elvonó a technikai eszközöktől való függőségeinkre,három ember egymásra találása egy szűk lift kabinjában és a zenedoboz mint egyszerű szerkezet a pillanatnyi boldogsághoz,ami kinyitja az emberek szemét és fülét és az emberi kapcsolatok előtérbe kerülését hivatott segíteni.

**Az utolsó levél 15’**

O.Henry – Az utolsó levél c. novellája alapján

Behrman idős festőművész, akit rég elhunyt apja kívánsága nyomaszt, hogy olyan műalkotást alkosson, amiből mindenki megláthatja az igazi valóját. Az esély váratlanul érkezik, és egy fiatal lány élete függ a mester tehetségén.

Rendezte: Helmeczi Benjamin

Forgatókönyv: Demjén Zsófia

Operatőr: Ifj. Körömi János

Vágó: Mitnyan Zoltán

Főszereplők:

Bregyán Péter – Jászai Mari díjas színművész

Tóth Regina

Kovács Bernadett

Kurkó József Kristóf

Az öreg Behrman egy magányos férfi, aki egyedül él egy belvárosi kis lakásban. Lelkes műkedvelő, festőművész, akinek mindig is édesapja szavai keringtek a fejében, hogy egy nap majd megfesti a mesterművét, amiben a teljes szíve benne van. Napjait azzal tölti, hogy a ház belső udvarán üldögél, és a vázlatfüzetébe rajzolgat.

Egy szinttel lejjebb két fiatal egyetemista lány lakik, Zsófi és Iza, akik mindig is bolondnak hitték az idős festőt, ezért nem is keresték a társaságát.

Ősz van, Zsófi már jó ideje TBC-ben szenved, és már az orvos sem fűz sok reményt ahhoz, hogy valaha is felépülne. Izának rá kell jönnie, hogy barátnője is feladta már a küzdelmet, semmi sem vidíthatja fel, egész nap csak kifele néz az ablakon, és a szemközti ház falán futó vadszőlőről lehulló leveleket számolgatja, mondván, amint lehull az utolsó levél, ő is meg fog halni. Ezt meghallva az idős Behrman egy éjjel kimegy az udvarra, és egy magas létrára felmászva felfesti az utolsó levelet a falra, ám egy szerencsétlen baleset következtében leesik, és meghal.

Az utolsó levelet látva Zsófi új erőre kap, lassan felgyógyul a betegségéből, majd egy nap a két lány megtudja, hogy miért is halt meg a festő, hogy mi is történt azon az éjszaka.

Fél évvel később a két lány hazautazik vidéki otthonukba, és kimennek egy magányos fához a festő ecsetével, és beássák abba a sírba aminek a sírköve annak a háznak az egyik darabja, ahová Behrman felfestette az utolsó levelet.

**Megmondhatod**

Az információtechnológia korát éljük. Kommunikációnk adaptálódott az eszközeinkhez, megszoktuk, hogy a vonal másik végén ülő személy, nem látja az arcunkat, a grimaszainkat, és miután letettük, már nem hallja a megjegyzéseinket sem. Mi lenne, ha egy apró kis csoda folytán mindenkinek alkalma nyílna meghallgatni mindazt, amit a kapcsolat vége után a másik még hozzáfűz az elhangzottakhoz?

Rendező: Idrányi Csaba

Szerkesztő: Demjén Zsófia

Rendezőasszisztens: Molnár Anita

Gyártásvezető: Dr. Szűcs Ildikó „Picúr”

Script: Imre János

Operatőr: Sós Csaba

Sound manager: Szőr Olivér

Világosító: Frányó István „Sztyui”

Szereplők

Virág – Tóth Dorottya

Edit – Babócsai Réka

Gertrúd – Molnár Eszter

Marci – Zámbori Soma

Péter– Seder Gábor

Laci – Joó Gábor

Nő a másik irodából – Dr. Szűcs Ildikó „Picur”

Egy átlagos hétfői napon pont ez történik egy rendezvényszervező iroda hat, mit sem sejtő dolgozójával. Vajon hogyan reagálnak, amikor meghallják az elejtett megjegyzéseket, melyek lehetnek bántóak, kioktatóak, vagy lényegre törőek, de semmiképpen sem udvariasak? Aki a megjegyzést tette, most az is lelepleződik, és vállalnia kell a véleményét. Mind ott állnak végül, szemben egymással a közös konyhában. Magukra ismernek vajon a megjegyzésekből, és jót nevetnek? Megbocsájtanak, vagy mindenki egymásnak esik? Meg kell oldaniuk a helyzetet, hogy folytathassák a munkát, hiszen együtt dolgoznak. Mindenki a vérmérsékletének megfelelően, de végül is rendezi a nézetkülönbségeket. És bár hihetetlen, de egymáshoz közelebb kerülnek így, hogy a vélemények tisztázódtak.

**Lisa**  
  
"Max, a 8 éves kisfiú kapcsolata a szüleivel nem teljesen felhőtlen. A családi problémák elől menekülve a fiú elkezd barátkozni Lisával. A szülők pszichológushoz viszik Max-et, mert minden jel arra mutat, hogy Lisa nem létezik."   
  
Rendező, Vágó: Merkl Balázs  
Rendezőasszisztens: Gál Sándor   
Gyártásvezető, Csapó: Szilágyi Szilvia   
Operatőr: Kiss Gravi Andras   
Kamera aszisztens: Szőr Olivér  
Hangtechnikus: Gerő András Péter   
Világosító: Uzsák Tamás   
Smink: Vályi Mercédesz  
  
Színészek:   
Max: Bódis Emánuel Ákos   
Lisa: Cseszkó-kis Veronika   
Anyuka: Lassán Evelin   
Apuka: Szatmári Attila   
Pszichológus: Gerlits Réka  
  
"A film egy család problémás időszakát mutatja be a 8 éves Maxen keresztül, a kisfiú az otthoni és iskolai problémák megoldását egy nem mindennapi kislánnyal kötött barátság elmélyítésében találja meg."